<classify> Licha ya kuanza vyema mbio hizo za kutetea taji lake, lakini ushindi huo umeipeleka Yanga kileleni mwa msimamo wa ligi hiyo inayoshiriki timu 16 ikiongoza kwa wastani wa mabao huku nyavu zake zikiwa hazijatikiswa.Yanga iliuanza mchezo huo kwa kasi na kupata bao la mapema la dakika ya saba lililofungwa na mchezaji bora na mfungaji bora wa msimu uliopita, Simon Msuva, akimalizia pasi nzuri ya Amissi Tambwe.Bao hilo lilionekana kuwaongezea kasi Yanga ambao katika mchezo huo iliwatumia wachezaji wake wa kimataifa kutoka Zimbabwe, Donald Ngoma na kiungo Thaban Kamusoko, ambao huo ulikuwa mchezo wao wa kwanza kwenye ligi ya Tanzania.Baada ya kuona mambo magumu, kocha wa Coastal Union, Mganda Jackson Mayanja alifanya mabadiliko ya mapema kwa kumtoa Adeyoum Saleh na kumuingiza Twaha Ibrahim ambaye alisaidia kuituliza timu hiyo.Mshambuliaji wa Coastal Union, Ali Ahmed Shiboli alijitahidi kupambana katika kipindi cha kwanza ili angalau kuipatia timu yake bao la kusawazisha, lakini walinzi Kelvin Yondani na Nadir Haroub walikuwa makini kumdhibiti.Wakati timu zikijiandaa kwenda mapumziko, Ngoma aliifungia Yanga bao la pili dakika ya 42 na akimalizia mpira uliodondoka baada ya kugongwa kwa kichwa na beki wa Coastal, Tumba Swedi aliyeruka na Tambwe kugombea krosi ya Msuva.Kipindi cha pili timu zote zilionekana kujipanga na Coastal Union walionekana kupania kusawazisha mabao hayo, lakini walijikuta wakinusurika kufungwa bao la tatu baada ya Tambwe kupoteza nafasi ya wazi akiwa amebaki na nyavu baada ya mpira uliopigwa na Haruna Niyonzima kumshinda kuumalizia wavuni.Dakika ya 55, Shiboli alimpiga chenga Nadir na kubaki na kipa Ally Mustapha, lakini shuti lake halikulenga lango. Mwishoni mwa kipindi cha pili, Yanga ilimtoa Tambwe na nafasi yake kuchukuliwa na Malimi Busungu ambaye alicheza vizuri na kupoteza nafasi mbili za wazi alizozipata sawa na Dues Kaseke aliyeingia badala ya Geoffrey Mwashiuya.Kwa ushindi huo, Yanga ina pointi tatu sawa na timu za Azam FC, Mtibwa Sugar, Simba, Majimaji FC, Toto Africans na Kagera Sugar, lakini ikiwa kileleni kwa kutofungwa bao lolote. Ligi hiyo itaendelea keshokutwa.Yanga: Mustafa, Mbuyu Twite, Mwinyi Haji Mngwali, Yondani, Nadir, Kamusoko, Msuva, Niyonzima Salum Telela, TambweBusungu, Donald Ngoma na MwashiuyaKaseke.Coastal Union; Sabwato Nicholas Godfrey WamburaMbwana Hamisi Kibacha, Hamad Juma, Yassin Mustafa, Ernest Joseph Mwalupani, Swedi, Said JeilanPatrick Protas, Shiboli, Youssoufa Sabo, Nassoro Kapama na AdeyoumTwaha. Yanga kileleni  <topic>: MICHEZO 